ma بێژەکردن: چۆن ma بە ئیتالیایی, پۆڵەندی, فەڕەنسی, دیملی, ڤیەتنامی, هەنگاری(مەجاری), ئینتەرلینگوا, ئوتریشی, ئیستۆنی, لوکسەمبورگی, تۆکی پۆنا, ماوری, ئینگلیزی, ژوانگ, وەنیزی, ئۆکسیتان, گالیسی, برەتۆنی, وۆلۆف, سیسیلی, ئافریکانس, گادێلیی سکۆتی, کورمانجی, هوڵەندی, عیبری بێژە بکەن\nچۆن گۆ دەکرێ ma\nma بێژە کردن بە ئیتالیایی [it]\nma گۆکردنی بێژە کردن لەلایەن Heracleum (نێر لە ئیتالیا)\nma گۆکردنی بێژە کردن لەلایەن giorgiospizzi (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ئیتالیایی\nهاوبەشکردنی بێژەی ma بە ئیتالیایی:\nma نموونە لە دەستەوشەیەک\nMa smettila! گۆکردنی بێژە کردن لەلایەن betpao (نێر لە ئیتالیا)\nMa che cacchio vuoi? گۆکردنی بێژە کردن لەلایەن giorgiospizzi (نێر لە ئیتالیا)\nma بێژە کردن بە پۆڵەندی [pl]\nma گۆکردنی بێژە کردن لەلایەن riddle (نێر لە پۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە پۆڵەندی\nهاوبەشکردنی بێژەی ma بە پۆڵەندی:\nTo stary wyjadacz. On sobie zawsze poradzi w życiu. Ma duże doświadczenie. گۆکردنی بێژە کردن لەلایەن Wojtula (نێر لە ویلایەتە یەکگرتووەکانی ئەمریکا)\nKsiążka o zwierzętach, zwłaszcza gdy ma kolorowe fotografie, jest lubiana przez dzieci. گۆکردنی بێژە کردن لەلایەن Wojtula (نێر لە ویلایەتە یەکگرتووەکانی ئەمریکا)\nma بێژە کردن بە فەڕەنسی [fr]\nma گۆکردنی بێژە کردن لەلایەن Akita28 (نێر لە فەڕەنسا)\nma گۆکردنی بێژە کردن لەلایەن Domigloup (مێ لە فەڕەنسا)\nma گۆکردنی بێژە کردن لەلایەن gwen_bzh (نێر لە فەڕەنسا)\nma گۆکردنی بێژە کردن لەلایەن Lexou (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە فەڕەنسی\nهاوبەشکردنی بێژەی ma بە فەڕەنسی:\nEst-ce que ma carte bancaire marchera à ce distributeur? گۆکردنی بێژە کردن لەلایەن Pat91 (نێر لە فەڕەنسا)\nC'est ma tournée گۆکردنی بێژە کردن لەلایەن michelg77 (نێر لە فەڕەنسا)\nC'est ma tournée گۆکردنی بێژە کردن لەلایەن billybrown (مێ لە فەڕەنسا)\nC'est ma tournée گۆکردنی بێژە کردن لەلایەن flouflouf (مێ لە فەڕەنسا)\nC'est ma tournée گۆکردنی بێژە کردن لەلایەن mseers (مێ لە کەنەدا)\nC'est ma tournée گۆکردنی بێژە کردن لەلایەن LucieHello (مێ لە فەڕەنسا)\nC'est ma tournée گۆکردنی بێژە کردن لەلایەن Haderezriell (نێر لە فەڕەنسا)\nC'est ma tournée گۆکردنی بێژە کردن لەلایەن lalalalamaya (مێ لە فەڕەنسا)\nC'est ma tournée گۆکردنی بێژە کردن لەلایەن Ambroise (نێر لە فەڕەنسا)\nC'est ma tournée گۆکردنی بێژە کردن لەلایەن Lawwwra (مێ لە فەڕەنسا)\nC'est ma tournée گۆکردنی بێژە کردن لەلایەن Emiliee (مێ لە فەڕەنسا)\nma بێژە کردن بە دیملی [zza]\nma گۆکردنی بێژە کردن لەلایەن sinanusarr (نێر لە تورکیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە دیملی\nهاوبەشکردنی بێژەی ma بە دیملی:\nma بێژە کردن بە ڤیەتنامی [vi]\nma گۆکردنی بێژە کردن لەلایەن gooseduck (نێر لە ڤیەتنام)\nma گۆکردنی بێژە کردن لەلایەن ThanhVu (نێر لە ڤیەتنام)\nma گۆکردنی بێژە کردن لەلایەن phuongkani168 (مێ لە ڤیەتنام)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ڤیەتنامی\nهاوبەشکردنی بێژەی ma بە ڤیەتنامی:\nma بێژە کردن بە هەنگاری(مەجاری) [hu]\nma گۆکردنی بێژە کردن لەلایەن antonimous (مێ لە هەنگاریا)\nma گۆکردنی بێژە کردن لەلایەن lszy (مێ لە هەنگاریا)\nma گۆکردنی بێژە کردن لەلایەن lacko (نێر لە هەنگاریا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە هەنگاری(مەجاری)\nهاوبەشکردنی بێژەی ma بە هەنگاری(مەجاری):\nMilyen nap van ma? گۆکردنی بێژە کردن لەلایەن lszy (مێ لە هەنگاریا)\nMilyen nap van ma? گۆکردنی بێژە کردن لەلایەن bandifater (نێر لە هەنگاریا)\nVan kedvetek ma bulizni? گۆکردنی بێژە کردن لەلایەن PitianaJones (نێر لە هەنگاریا)\nma بێژە کردن بە ئینتەرلینگوا [ia]\nma گۆکردنی بێژە کردن لەلایەن McDutchie (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ئینتەرلینگوا\nهاوبەشکردنی بێژەی ma بە ئینتەرلینگوا:\nma بێژە کردن بە ئوتریشی [ast]\nma گۆکردنی بێژە کردن لەلایەن barby89 (مێ لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ئوتریشی\nهاوبەشکردنی بێژەی ma بە ئوتریشی:\nma بێژە کردن بە ئیستۆنی [et]\nma گۆکردنی بێژە کردن لەلایەن TammeT6nu (نێر لە ئەستۆنیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ئیستۆنی\nهاوبەشکردنی بێژەی ma بە ئیستۆنی:\nMa kirjutan pastapliiatsiga. گۆکردنی بێژە کردن لەلایەن owtr (نێر لە ئەستۆنیا)\nma بێژە کردن بە لوکسەمبورگی [lb]\nma گۆکردنی بێژە کردن لەلایەن piral58 (نێر لە لوکسەمبورگ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە لوکسەمبورگی\nهاوبەشکردنی بێژەی ma بە لوکسەمبورگی:\nma بێژە کردن بە تۆکی پۆنا [x-tp]\nma گۆکردنی بێژە کردن لەلایەن LaPingvino (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە تۆکی پۆنا\nهاوبەشکردنی بێژەی ma بە تۆکی پۆنا:\no pana e pona tawa ma. گۆکردنی بێژە کردن لەلایەن wikaros (نێر لە ویلایەتە یەکگرتووەکانی ئەمریکا)\nsina tan ma seme? گۆکردنی بێژە کردن لەلایەن wikaros (نێر لە ویلایەتە یەکگرتووەکانی ئەمریکا)\nma بێژە کردن بە ماوری [mi]\nma گۆکردنی بێژە کردن لەلایەن chewton (مێ لە نیوزیلاند)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ماوری\nهاوبەشکردنی بێژەی ma بە ماوری:\nma بێژە کردن بە ئینگلیزی [en]\nma گۆکردنی بێژە کردن لەلایەن tammyads (مێ لە بەریتانیا)\nma گۆکردنی بێژە کردن لەلایەن dorabora (مێ لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ئینگلیزی\nهاوبەشکردنی بێژەی ma بە ئینگلیزی:\nWorcester, MA گۆکردنی بێژە کردن لەلایەن lindaj1152 (مێ لە ویلایەتە یەکگرتووەکانی ئەمریکا)\nmater گۆکردنی mater [en]\nmummy گۆکردنی mummy [en]\nparent گۆکردنی parent [en]\nmatriarch گۆکردنی matriarch [en]\nmother گۆکردنی mother [en]\nma بێژە کردن بە ژوانگ [za]\nma گۆکردنی بێژە کردن لەلایەن blambin (نێر لە چین)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ژوانگ\nهاوبەشکردنی بێژەی ma بە ژوانگ:\nma بێژە کردن بە وەنیزی [vec]\nma گۆکردنی بێژە کردن لەلایەن ness1 (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە وەنیزی\nهاوبەشکردنی بێژەی ma بە وەنیزی:\nma بێژە کردن بە ئۆکسیتان [oc]\nma گۆکردنی بێژە کردن لەلایەن fabre (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ئۆکسیتان\nهاوبەشکردنی بێژەی ma بە ئۆکسیتان:\nma بێژە کردن بە گالیسی [gl]\nma گۆکردنی بێژە کردن لەلایەن xbtellado (نێر)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە گالیسی\nهاوبەشکردنی بێژەی ma بە گالیسی:\nma بێژە کردن بە برەتۆنی [br]\nma گۆکردنی بێژە کردن لەلایەن Fanchigo (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە برەتۆنی\nهاوبەشکردنی بێژەی ma بە برەتۆنی:\nma بێژە کردن بە وۆلۆف [wo]\nma گۆکردنی بێژە کردن لەلایەن ilimaan (نێر لە سێنیگال)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە وۆلۆف\nهاوبەشکردنی بێژەی ma بە وۆلۆف:\nma بێژە کردن بە سیسیلی [scn]\nma گۆکردنی بێژە کردن لەلایەن Fra619 (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە سیسیلی\nهاوبەشکردنی بێژەی ma بە سیسیلی:\nMincia mbare ma com'è possibbili ca sbaddhji sempri? گۆکردنی بێژە کردن لەلایەن Sebyvivi (نێر لە ئیتالیا)\nma بێژە کردن بە ئافریکانس [af]\nma گۆکردنی بێژە کردن لەلایەن melder319 (مێ لە ئەفریقای باشوور)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە ئافریکانس\nهاوبەشکردنی بێژەی ma بە ئافریکانس:\nma بێژە کردن بە گادێلیی سکۆتی [gd]\nma گۆکردنی بێژە کردن لەلایەن Muirismac (نێر لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە گادێلیی سکۆتی\nهاوبەشکردنی بێژەی ma بە گادێلیی سکۆتی:\nma بێژە کردن بە کورمانجی [kmr]\nma گۆکردنی بێژە کردن لەلایەن ramazan (نێر لە تورکیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە کورمانجی\nهاوبەشکردنی بێژەی ma بە کورمانجی:\nma بێژە کردن بە هوڵەندی [nl]\nma گۆکردنی بێژە کردن لەلایەن VictorVan (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە هوڵەندی\nهاوبەشکردنی بێژەی ma بە هوڵەندی:\nma بێژە کردن بە عیبری [he]\nma گۆکردنی بێژە کردن لەلایەن yoramgalili (نێر لە ئیسرائیل)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی ma بە عیبری\nهاوبەشکردنی بێژەی ma بە عیبری:\nma بێژە نەکراون لە:\nma تۆمارکردنی گۆکردنی ma [dv] دەزانن چۆن "ma" بێژە بکەن؟\nma تۆمارکردنی گۆکردنی ma [es - es] دەزانن چۆن "ma" بێژە بکەن؟\nma تۆمارکردنی گۆکردنی ma [es - latam] دەزانن چۆن "ma" بێژە بکەن؟\nma تۆمارکردنی گۆکردنی ma [es - other] دەزانن چۆن "ma" بێژە بکەن؟\nma تۆمارکردنی گۆکردنی ma [eu] دەزانن چۆن "ma" بێژە بکەن؟\nma تۆمارکردنی گۆکردنی ma [sk] دەزانن چۆن "ma" بێژە بکەن؟\nma تۆمارکردنی گۆکردنی ma [sm] دەزانن چۆن "ma" بێژە بکەن؟\nma تۆمارکردنی گۆکردنی ma [haw] دەزانن چۆن "ma" بێژە بکەن؟\nma تۆمارکردنی گۆکردنی ma [pms] دەزانن چۆن "ma" بێژە بکەن؟\nma تۆمارکردنی گۆکردنی ma [pln] دەزانن چۆن "ma" بێژە بکەن؟\nma تۆمارکردنی گۆکردنی ma [szl] دەزانن چۆن "ma" بێژە بکەن؟\nma تۆمارکردنی گۆکردنی ma [vro] دەزانن چۆن "ma" بێژە بکەن؟\nma تۆمارکردنی گۆکردنی ma [trv] دەزانن چۆن "ma" بێژە بکەن؟\nma تۆمارکردنی گۆکردنی ma [tzl] دەزانن چۆن "ma" بێژە بکەن؟\nوشەی: magmatico, ti voglio bene, preferirebbe, libro, coccodrillo\nداخوازی بێژە کردنی نوێ بێژە کردن بە: ئافریکانس ئوتریشی ئۆکسیتان ئیتالیایی ئیسپانی ئیستۆنی ئینتەرلینگوا ئینگلیزی باسکی برەتۆنی پالەنکورۆ پۆڵەندی پیەدمۆنتی تالۆسان تۆکی پۆنا دیڤەهی دیملی ژوانگ ساموايی سلۆڤاکی سیدیغ سیسیلی سیلیزیایی عیبری فەڕەنسی ڤۆرۆیی ڤیەتنامی کوردی گادێلیی سکۆتی گالیسی لوکسەمبورگی ماوری هاواییی هەنگاری(مەجاری) هوڵەندی وەنیزی وۆلۆف


Wednesday, 03.11.2020, 0:50\nمێژوو ناشادرێتەوە،ئەوە مرۆڤەکانن مێژوو دەشاڕنەوە. قەوز و پۆشکردنی دیرۆک بە مەبەستیی تایبەت پێکدێ. نەتەوەی کورد لە سەدەی رابوردوودا لەو بوارە هەڵەی یەکجار مەزنیی کردوە، هۆی هەڵەکانیش ئەو کەسانە بوون کە وێنەی سەرکردە یان رێکاریی حیزبیی ویستوویانە بەو شێوەیە کە بۆ خۆیان پێیان باش بووە دۆزیی کورد چارەسەر بکەن.\nتەماح بە دەستەوە گرتنی دەسەڵات لە لایان بەڕێوەبەرانی حیزبیی یان بنەماڵەکانیان بارودۆخێکی وای خوڵقاندووە کە کوردستان هەرئاوا ژێر دەستە بمێنێتەوە. کێ باوەڕدەکا دوای ٢٩ جار سەرهەڵدان ئەوە بێ ژیانی کورد لە هەر چوار بەشی وڵات! ئەوە چ رەمز و ڕازێکە کە کۆمەڵگای کوردەواریی بە دەستی خۆی قارەمان و سەرکردە دروست دەکا، کاتێك وەخەبەردێ کە سەرەچەرم ئاوبردوویەتی و کار لە کارترازاوە. سەرکردەکان یان تەسلیم بون، یان تیرۆرکراون یان بوونەتە داردەستیی دووژمن! بەشە مەینەتیش بۆ کوڕە هەژار و بنەماڵەی ئەو کەسانە ماوەتەوە کە منداڵەکانیان شەهید بوون یان بۆ خۆیان پەراوازەی هەندەران کراون! مێژووی شاراوە و جێگای بەتاڵی مێژووی خەسارناسیی دوونەهامەتین کە کورد پێیانەوە دەناڵێ! بێ بەختیەکی دیکە دیرۆکمان لەوەدایە بیانیی زیاتر رووداوە مێژووییەکانمانی تۆمار کردوە و نووسیویەتیەوە. ئەوەی بۆ خۆمان کردوومانە زۆر کەم ولاوازن. بە پیرۆزکردنی تاقمێک سەرکردەی کوردیش وەها بۆتە بریندارکردنی جەستەی مێژوومان کە هیچ دەرمانێکی دیرۆکیی بۆ نادۆزینەوە. ئەو رێگوزەرە تاڵە چین، چین، چین وتوێژەکانیی کۆمەڵگای فیدای هەوا و هەوەسیی کەسانێک کردوە کە وێنەی رێبەر و رزگاریدەری کورد ئەوەی کە بۆ خۆیان ویستوویان ئەنجامیان داوە! لە دوای هەر شکستێکیش پەنایان بۆ خەڵكی بێ دەرەتان هێناوە و خەتایان خستۆتە سەر ملی دوژمن! زۆر هاسان پاکانەیان بۆ خۆیان هێناوەتەوە کۆڵ کۆڵ دیرۆکی شاراوەیان دەرخواردی ڕای گشتی کورد کردوە! هەڵدانەوە و ئاشکراکردنی هیندێک لە لاپەرەکانی شاراوەی مێژوومان ئەگەر کارێکی دژوار بێ، بەڵام پێویستە مێژوو تا سەر داناپۆشرێ، تا سەریش بێدەنگیی قەبوڵ ناکا.\nتیرۆری غەفور مەحموودیان...!\nدیمۆکراسی بە قەبوڵكردنی بیروڕای بەرانبەرت هەڵدەسەنگێردرێت.\nلە ماوەی ١١مانگی حوکومەتیی قازی محەممەد کەسێک بە ناوی غەفورمەحموودیان تیرۆرکرا! غەفور مەحەمودیان کەسایەتیەکی ناودار و چەپێکی رووناکبیری شاری مهاباد بووە، کە لە شاری تاران ژیاوە و دەرسی خوێندوە. ئاغای مەحموودیان حوکومەتیی قازی محەممەدی بە دەسەڵاتێکی دەرەبەگیی و ئاغاوەتیی و دواکەوتوو دەزانی، بەڵام هیچ دژەکردەوەیەک بەرانبەر بەو تیرۆرە ئەنجام نەدراوە و تا کۆتایی تەمەنیی کۆماری مهاباد هیچ کەسێک بەو تیرۆری غەفورمەحموودیان تاوانبار نەکرا! ئاغای یوسف رێزوانی لە کتێبی ژیان و چارەنووسی عەبدولڕەحمان زەبیحی لە نووسینی عەلی کەریمی لە بارەی ئەو ڕووداوە ئاوای نووسیوە:\nبە دەستوری شەخسیی قازی محەممەد، لە کۆلانی جوولەکەکان لە شاری مهاباد عەفور مەحموودیان تیرۆر کرا! هەروەها ئاغای کوردستانی خەڵكی شاری بۆکان کە بەرپرسی ئیتلاعاتی شارەوانی کۆماری مهاباد بووە لە خۆییم بیستووە کە دەیگووت:\nدەستور درا بە من کە بە نەهێنی غەفورمەحموودیان بکوژم! بەڵام من مرۆڤ کوژ نیم. ئەو دەستورەم جێ بە جێ نەکرد.\nئەوە دەستورە دەبێ جێ بە جێی بکەی و مەحموودیان بکوژی\nچوومە لای قازی محەممەد گووتم:ئەوە کاڕێکی ناشەرعیە چۆن دەبێ بە بێ پرس ومەحاکەمە ئەو کەسە بکوژم؟ قازی فەرمووی: ئەوە دەستورە دەبێ جێ بە جێی بکەی و مەحموودیان بکوژی! منیش بە توڕەیی ڕۆیشتم و گووتم هەرگیز کاری ئاوا ناکەم، هەر چی دەبێ با ببێ.\nغەفور مەحموودیان تیرۆر کرا! بکوژەکانی ناویان، مام قادر بە نازناوی قادر بێستانچی و هاشم سەعید بوون. دوای رووخانی کۆماری مهاباد چوونە وڵاتی عێراق (مەبەست باشووری کوردستانە). مام قادر لە کۆیە و رانییە دەژیا، هاشم سەعیدیش لە شاری هەولێر نیشتەجێ بوو.\nئەو دوو کەسە لە پێشمەرگەکانی جێ متمانە بوون لە لای قازی محەممەد، تا کۆتایی ساڵی ٢٠٠٠ی زایینی لە ژیاندا مابون و بنەماڵە و منداڵیشیان لە عێراق پێکهێنابوو. میرزا مستەفا خەلیل پوورئازەر، کە کارمەندیی خانەنشینی ئیدارەی بە یاساییکردنی بەڵگەکان بووە، لە سەردەمی کۆماردا یەکێک بووە لە ئەفسەرەکانی کۆماری مهاباد، ئەو رووداوە بەو شێوەیە دەگێڕێتەوە:\nقادر و هاشم بە منیان گووت بچۆ بۆ ماڵی ئاغای غەفوریان و پێی بڵێ قازی مەحەممەد دەیهەوێ تۆ ببینێ و دەگەڵ خۆت بیبە بۆ لای قازی محەممەد. من (مستەفا خەلیل پوور) بە بێ ئەوەی ئاگام لە هیچ شتێک بێ چوومە ماڵی غەفور مەحموودیان و پێمگووت، هەستە با بچین بۆ لای قازی محەممەد. ئەویش بە بێ یەک و دوو دەگەڵم هات. لە حاڵیکدا شان بە شانی یەکتر دەڕۆیشتین ودەچووینە ماڵی قازی محەممەد، هێشتا زۆر لە ماڵەکەی خۆی دوور نەکەوتبووینەوە دوو پێشمەرگە لە پشتەوەڕا ئاغای غەفور مەحموودیان دایە بەردەستڕێژی فیشەک و تیرۆریان کرد! مەحموودیان لە تەنیشت من کەوتە عەرز و مرد! قادر و هاشمیش بە خێرایی ئەو شوێنەیان بە جێ هێشت و هەڵاتن!\nقازی محەممەد بۆ پرسەکەی بەشداریی کرد\nقازی محەممەد بۆ ونکردنی گومانەکان بۆ خۆی لە ڕێورەسمی پرسە و سەرخۆشیی مەحموودیاندا بەشداریی کرد! بنەماڵەی غەفورمەحموودیان منیان بە تۆمەتباری سەرەکی دەزانی. هەتا کو رۆژێک قورعانێکم هەڵگرت و چوومە ماڵی عەفور مەحموودیان و قورعانەکەم لە بەر چاوی بنەماڵەی مەحموودیان لە سەرعەرزدانا و دەستم لە سەر راگرت و سێ جار سوێندم پێ خوارد کە من ئاگاری هیچ شتێک نیم لەو رووداوەدا. کارەساتەکەم بۆ شڕۆفە کردن و ناوی ئەو دوو پێشمەرگەم گووت، کە منیان دەتەڵە هاویشتبوو تا ئەو تیرۆرە ئەنجام بدەن. بەو جۆرە بوو کە من لە لایان بنەماڵەی مەحموودیان بێ گوناح دەرچووم.\nلە بەرە بەیانی دەی خاکەلێوەی ساڵی ١٩٤٧ ئیبڕاهیم مەحموودیان برای ناونجی غەفورمەحموودیان کە لاقێکی شەل بووە و دەشەلی، دوای ئێعدامی قازی محەممەد و دوو لە خزمانی چوو بۆ تەنیشتی ئەو دارەی کە قازی محمەدی پێ هەڵاوەسرابوو، لە پێش چاوی ئەو خەڵكەی کە حەبەسابون لە شاری مهاباد، دەستی کرد بە جنێو و لۆمەکردنی قازی محەممەد، کە لە کاتی خۆیدا دەستوری کوشتنی غەفوری برای دابوو. کاتێک کە ماندوو دەبوو، بە گۆچانەکەی دەستی لە جەنازەی بێ گیانی قازی مەحەممەدی دەدا!\nدوای ئەوەی کە کۆمار رووخا، ئەو دوو پێشمەرگەیە (قادر و هاشم ) بۆ هەتا هەتایی هەڵاتن و چوونە باشووری کوردستان. ئەوە لە حاڵێکدایە، کە وەزیر و بەرپرسانی باڵای حکومەتی قازی لە لایان دەسەڵاتی ناوەندیی تاران عوفوویان بۆ دەرچووو ناچار نەبون، کە لە مهاباد بەرەو هەندەران کۆچ بکەن. ئەوان توانیان لە ژێر سایەی دەسەڵاتیی پادشایی بنەماڵەی پەهلەوی درێژە بە ژیانیان بدەن!\nکام ئەقڵی سەلیم ئەوە قەبوڵ دەکا لە حالێکدا وەزیر و بەرسی پایە بڵند و ئەفسەرانی کۆماری مهاباد دوای رووخانی کۆمار متمانەیان بە ئەمنییەتی ژیانی خۆیان بێ، بەڵام ئەو دوو پێشمەرگەیە بە بێ ئەنجام دانی هیچ جورمێک لە ناو کۆماردا هەڵێن و ڕابکەن؟ بەو پێیە بووکە بە دەستوری قازی محەمەد تیرۆری فیزیکیان لە سەر یەکەم جودا بیردژ بە سیاسەتەکانی قازی محەممەد ئەنجامدا! هەتا ئەوڕۆش ئەو شێوە ترۆرە فیزیکیە ناموبارەکە دوای قازی بۆتە کولتور لە ناو حیزبی دیموکراتی کوردستانی ئێڕان!\nلەو کاتەوە سەدان کەس بوونە قوربانیی تەسویە حیسابی ناو خۆیی حیزبیی و دەرەوەی حیزبیی. ئەو رەوشە لە ناو حیزبی دیموکراتی کوردستانی عێراقیش بۆتە کۆپیی و لە ئاستێکی بەرفاراوانتردا جێ بە جێ دەکرێ. هەنووکەش لە ناو دامودەزگای پاراستنی بنەماڵەی بارزانییەکاندا بۆ لە ناو بردنی رەخنەگرانیان لە دەرەوە وناوخۆی حیزبیی کوری کوشتن و تیرۆر پەیرەو دەکرێ.\nهەموو ساڵێک لە ساڵوەگەڕیی کۆماری مهاباددا دیموکراتەکان و لایەنگرەکانی ئەو حیزبە بە شانازیەوە باس لەوە دەکەن کە لە ماوەی تەمەنیی یەکساڵەی کۆماردا تەنیا کەسێک کوژراوە! هیچ کەس ناوی غەفور مەحموودیان نابات، هۆی کوشتنی ئاشکرا ناکات.! ئەو کەسەی کە کوژراوە ئەو بێبەختەیە کە کەسێکی رووناکبیر و هوشیار بووە، کە بەوشێوەیەی لە سەرووی بابەتەکە باسی کراوە تیرۆر کراوە.\nرووداوەکان ناشاردرێنەوە رۆژێک دەگات رووی راستیەکان ئاشکرا بکرێن.\nئەو بابەتە یەکەمین جارە لە کوردستانپۆست بڵاو دەبێتەوە.


ڕووداوی هاتوچوو ۳ کوژراو و ۹ برینداری لێکه‌وته‌وه - Mehr News Agency\n31 berfanbarê 2016 - 18:38\nNews Code 7368\nڕووداوی هاتوچوو ۳ کوژراو و ۹ برینداری لێکه‌وته‌وه\nئێواره‌ی دوێنێ و له میانه‌ی پێکدادانی ۳ ئۆتۆمبیلی جۆری پاترۆڵ، پژۆ و په‌یکان له جاده‌ی سنه-کامیاره‌ن ۳ که‌س کوژران و ۹ که‌سی دیکه بریندار بوون.\nبه ڕاپۆرتی ئاژانسی مێهر، دوێنێ ئێواره له جاده‌ی سنه-کامیاران ۳ ئۆتۆمبیل له یه‌کتریان داوه و به‌م هۆیه‌شه‌وه خه‌ڵکێکی زۆر بوونه قوربانی ئه‌م ڕووداوه.\nئه‌م ڕووداوه له نزیک گه‌ردنه‌ی ده‌ره‌که له جاده‌ی سنه به‌ره‌و کامیاران ڕووی داوه و له ڕووداوه‌که‌دا ۳ که‌س کوژران و ۹ که‌سی دیکه‌ش بریندار بوون.\nبه پێی ئه‌م ڕاپۆرته، هێزه‌کانی فریاگوزاری به په‌له گه‌یشتوونه‌ته سه‌ر ڕووداوه‌که و دواجار ۹ که‌سی برینداریان به ئامبۆڵانس بۆ نه‌خۆشخانه‌کانی سنه گواسته‌وه.\nبه پێی لێدوانی پۆلیسی جاده و بانی سنه، ئۆتۆمبیلی جۆری په‌یکان هه‌ڵه‌ی کردووه و له سه‌ر پێچی گه‌رده‌نه‌که‌دا که‌تووه‌ته پێش ئۆتۆمبیله‌کانی دیکه و به هۆیه‌وه که نه‌یتوانیه‌وه به‌رده‌م خۆی ببینێت، کێشایه‌تی به ئۆتۆمبیله‌کانی دیکه‌دا.\nله‌م ۹ که‌سه برینداره، یه‌ک که‌سیان به سه‌ختی بریندار بووه و زۆربه‌ی ئیسقانه‌کانی له‌شی شکاوه، به‌ڵام ئه‌و ۸ که‌سه‌ی دیکه ته‌ندروستیان جێگیره. ۳ که‌سه کوژراوه‌که‌ش ڕاده‌ستی به‌نه‌ماڵه‌کانیان کراوه‌ته‌وه.


✌ ئارەزو محەمەدی (بێریوان تاقەدار) شەهیدان\n📅 کاتی تۆمارکردن Aug 14 2020 2:13AM\nناو و پاشناو: ئارەزو محەمەدی کۆد: بێریوان تاقەدار [ زۆرتر... 👁] ✖ ✖ 0 3 ✔ 98% ✍ ج.ع.ئـ. 14-8-2020 2:13:20\n✌ ئەسرین خەلیل(شیلان شۆڕش شآهۆز) شەهیدان\n📅 کاتی تۆمارکردن Aug 14 2020 2:22AM\nناو و پاشناو: ئەسرین خەلیل کۆد: شیلان شۆڕش شآهۆز [ زۆرتر... 👁] ✖ ✖ 0 3 ✔ 98% ✍ ج.ع.ئـ. 14-8-2020 2:22:01\n📝 ئەنجامنامەی کۆنفڕانسی 'ئێزدیەکان بەدوای داهاتووی خۆیاندا دەگەڕێن' ئاشکراکرا بەڵگەنامەکان\n📅 کاتی تۆمارکردن Aug 8 2020 1:09PM\nئەنجامنامەی کۆنفڕانسەکە بەم شێوەیەیە: بە بۆنەی شە [ زۆرتر... 👁] ✖ ✖ 0 2 ✔ 99% ✍ ر.هـ. 8-8-2020 13:09:26\n✌ دۆزگین عومەر (رۆژبین گوڵناز) شەهیدان\n📅 کاتی تۆمارکردن Aug 14 2020 2:18AM\nناو و پاشناو: دۆزگین عومەر کۆد: رۆژبین گوڵناز بە [ زۆرتر... 👁] ✖ ✖ 0 3 ✔ 98% ✍ ج.ع.ئـ. 14-8-2020 2:18:29\n✌ دیلان مەحمود(وەژین دۆغان کوردستان) شەهیدان\n📅 کاتی تۆمارکردن Aug 14 2020 2:25AM\nناو و پاشناو: دیلان مەحمود کۆد: وەژین دۆغان کوردس [ زۆرتر... 👁] ✖ ✖ 0 3 ✔ 98% ✍ ج.ع.ئـ. 14-8-2020 2:25:55\n📝 دەستپێشخەری ڕۆڵەکانی ئاگر شوێنکارێک و 5 ئۆتۆمبێڵیان سووتاند بەڵگەنامەکان\n📅 کاتی تۆمارکردن Aug 8 2020 1:03PM\nدەستپێشخەری رۆڵەکانی ئاگر ڕاگەیەنراوێکی بڵاوکردەوە [ زۆرتر... 👁] ✖ ✖ ✖ 0 1 ✔ 95% ✍ ر.هـ. 8-8-2020 13:03:47\n📝 راگەیەندراوێک لە ژووری ئۆپەراسیۆنی پارێزگای هەولێرەوە 07-08-2020 بەڵگەنامەکان\n📅 کاتی تۆمارکردن Aug 8 2020 1:12PM\nدەقی راگەیەندراوەکەی ژووری ئۆپەراسیۆنی هەولێر: لە [ زۆرتر... 👁] ✖ ✖ 0 2 ✔ 99% ✍ ر.هـ. 8-8-2020 13:12:23\n📝 گەریلاکانی یەژاستار لە چەلێ لە داگیرکەرانیاندا بەڵگەنامەکان\n📅 کاتی تۆمارکردن Aug 8 2020 1:06PM\nناوەندی راگەیاندن و چاپەمەنی هەپەگە لەبارەی چالاکی [ زۆرتر... 👁] ✖ ✖ 0 2 ✔ 99% ✍ ر.هـ. 8-8-2020 13:06:23\n📝 لیژنەی لێکۆڵینەوەی رووداوەکەی نەخۆشخانەی رزگاری: کەمتەرخەمی هەبووە بەڵگەنامەکان\n📅 کاتی تۆمارکردن Aug 8 2020 12:25PM\n👁 ئەم بابەتە 331 جار بینراوە\nدەقی راگەیێندراوی لیژنەی لێکۆڵینەوە و بەدواداچوو [ زۆرتر... 👁] ✖ ✖ 0 2 ✔ 99% ✍ ر.هـ. 8-8-2020 12:25:12\n✌ مەدینە شێخۆ(ئەیلەم جودی) شەهیدان\n📅 کاتی تۆمارکردن Aug 14 2020 2:39AM\nناو و پاشناو: مەدینە شێخۆ کۆد: ئەیلەم جودی بەشدا [ زۆرتر... 👁] ✖ ✖ 0 3 ✔ 96% ✍ ج.ع.ئـ. 14-8-2020 2:39:01


كارەبای نیشتمانی و مۆلیدە بەڕۆژ نادرێتە هاووڵاتیان – تۆڕی میدیایی خەڵک\n2019/10/12 - 8:20 PM\nقایمقامیەتی شارۆچكەی چەمچەماڵ ڕایدەگەیەنێت، بەهۆی كاركردن لەیەكەكانی كارەبادا تاوەكو بەرواری 17-10-2019 كارەبا بڕین ڕوو دەدات، بۆیە پێویستە لەكاتەكانی ڕۆژدا كار بەمۆلیدەكان نەكەن لەكاتی كوژاندنەوەی كارەبای نیشتمانی تاوەكو كاتژمێر (5)ی سەرلەئێوارە.\nقائیمقامیەتی شارۆچكەی چەمچەماڵ لە ئاگادارییەكدا، كە وێنەیەكی بۆ (خەڵك) نێردراوە، ڕایگەیاندووە، لیژنەی مۆلیدە ئەهلییەكان ئاگاداری سەرجەم مۆلیدەكانی سنوری شارۆچكەی چەمچەماڵ دەكاتەوە لەئیستادا بەهۆی كاركردن لەیەكەكانی كارەبادا تاوەكو بەرواری 17-10-2019 كارەبا بڕین دەبێت.\nڕاشیگەیاندووە، پێویستە لەكاتەكانی ڕۆژدا كار بەمۆلیدەكان نەكەن لەكاتی كوژاندنەوەی كارەبای نیشتمانی تاوەكو كاتژمێر (5)ی سەرلەئێوارە.\nجەختیشی كردۆتەوە، كە تەنها فیدەری ناوبازاڕ ناگرێتەوە، بەپێچەوانەوە هەركاتێك كارەبای ناوبازار ِنەبێت دەبێت كار بەمۆلیدە بكەن.\nپێشتریش وەزارەتی كارەببای هەرێم لە ڕاگەیەنراوێكدا ئاماژەی بەوكردبوو، كە بەهۆی چاكسازی لە وێستگەكانی كارەبای كۆرمۆر لەلایەن كۆمپانیای دانە گازەوە پێش وەرزی زستان، پێدانی كارەبای نیشتمانی كەمدەبێتەوە.\nچەمچەماڵكارەبای نیشتمانیمۆلیدە ئەهلیەكان\nزیاتر لە 8 تۆن میوە و سەوزە دەستی بەسەردا گیرا


مەعریفە و شێتی | ئاژانس\nHome بیروڕا مەعریفە و شێتی\nشێتی سنووری مەعریفە نییە، لە هەندێ دۆخدا ڕزگارکەرییەتی، وەک لە دیاردەی کەرنەڤاڵدا دەیبینین.\nمانگی سێ پڕە لە یادەوەریی خۆش و ناخۆش. کورد و ڕۆژهەڵاتییەکانی تر، ئاهەنگ و یادەوەری و تازێی زۆریان هەیە بەڵام کەرنەڤاڵیان نییە. هەموو یادکردنەوەیەک ڕۆڵی خۆی هەیە. وەک دەبینین چۆن تازێ کرۆکی سەربوردەی دەسەڵاتی شیعە پێک دەهێنێت، یادەوەرییەکانی تریش ڕۆڵی سیاسی و کۆمەڵایەتیی خۆیان هەیە. لەناو چوارچێوەی ئابووری سەرمایەداریدا هەموو ئاهەنگ و یادەکردنەوەیەک هۆکارێکە بۆ بازاڕکردن. بەڵام هیچ ئاهەنگ و یادکردنەوەیەک ڕەهەندی مەعریفی یان ڕۆڵی مەعرفی نییە، بەڵام کەرنەڤاڵ هەیەتی. ئەم ڕەهەندەی کەرنەڤاڵە بیرمەندی ڕوسی میخائیل باختین ناوی دەنێت کەرنەڤاڵیسک. کەرنەڤاڵ ساتەوەختی ئازادبوونە لە کۆمەڵێک کۆت: کۆتی پادشا یان دەسەڵات، کۆتی کۆمەڵگا، کۆتی نەریتەکان. کۆمەڵگا هەمیشە لە ڕێگای دەسەڵاتەکانەوە، دەسەڵاتی سیاسی و کۆمەڵایەتی و ئایینییەوە لە هەوڵی ئەوەدایە کە چۆن ئەوەی لە ئارادایە بیپارێزێت. ئایین کە هەموو داهێنانێک بە بیدعە ناو دەبات، نیشانەی دژایەتیکردنی هەموو لادان و نوێیەکە.\nبەڵام نوێ بە ئاسانی نایەتە ئاراوە. ئەگەر دەسەڵاتەکان ڕۆژانە لە هەوڵی ئەوەدا بن کە پارێزگاریی دۆخەکە بکەن، ئەوا ڕێگە بە نوێ نادەن. کەنەڤاڵیسیک لە مێژووی ئەورووپادا بوونی هەبووە، بە تایبەت لە سەدە ناوەندییەکاندا، بەڵام پاشان بەرەو کزی دەڕوات لەبەر گۆڕانی دۆخی سیاسی و ئابووری. من کۆمەڵێك پرسیار لێرەدا دەورووژێنم، بۆ کۆمەڵگای ئێمە کەرنەڤاڵی تیادانییە، گرنگیی کەرنەڤاڵ چییە، کەرنەڤاڵ چ ڕۆڵێکی هەبوو لە زەمینەسازی بۆ ڕێنێسانس لە ئەورووپا و بوونی ڕووداوێکی لەو شێوەیە چ ڕۆڵێک دەبینێت لە کۆمەڵگایەکی تەقلیدی وەک کۆمەڵگای ئێمەدا.\nئەگەر بتوانین وێنایەک لە خەیاڵماندا درووست بکەین: وێنای ئەوەی کە دۆخی کۆمەڵایەتی و سیاسی وەک بازنەیەک وایە، کە لە ڕێگای کۆمەڵێک سیستەمی زۆرەوە پارێزگاری لە خۆی دەکات. دەسەڵات لە ڕێگای ڕازیکردن، ترساندن، کۆمەڵگا لە ڕێگای نەریت، عەیبوعار، دین لە ڕێگای حەڵاڵ و حەرام، هەموو ئەمانە پێکەوە دەست تێکەڵ دەکەن لەوەی کە چۆن هیچی نوێ ڕێگەی پێ نەدرێت. بەشێکی زۆری ئەم سیستمانە دەبنە نۆرم و دەچەسپێن، بە ئاگایی و بێئاگایی ڕۆژانە دووپات دەکرێنەوە.\nبەم پێیە هێنانی هەر نوێیەک پێویستی بە پچڕان یان درزێک هەیە لەم بازنەیەدا. ئەم درز و پچڕانە، بە ڕای باختین لە کاتی کەڕنەڤاڵدا دێتە ئاراوە. ساتەوەختێک کە خەڵک ئازاد بن، گوێنەدان بە عەیب و عار، ترسی دەسەڵاتیان نەبێت، هەرچییەک دەخوازن و بە خەیاڵیاندا دێت بیڵێن ئەوا لەم جۆرە ساتەوەختەدا تەنها شێتی و بەڕەڵایی ڕوو نادات بەڵکو هەموو بیری نوێ و داهێنان و بێزاری و فڕێدانی لە کەڵک کەوتووەکان دێتە ئاراوە.\nبوونی ساتەوەختێکی لەم شێوە بۆ کۆمەڵگای ئێمە زۆر پێویستە. ساتەوەختێک کە تیایدا عەیب نەبێت جودا بیر بکەیتەوە، نەترسیت هەرچییەکت بە دەمدا دێت بیڵێی. ئەمە بۆ کۆمەڵگاکانی ڕۆژهەڵات و کۆمەڵگای کوردی زۆر پێویستە چونکە داهێنان، دابڕان، جودابوون، نوێبوون، هەموو ئەمانە کە کرۆکی زیندووبوون و گەشەکردن و سەردەمیبوونن؛ لە دونیای کوردیدا بە هەزار شێوە کۆتوبەند دەکرێت.\nدونیای کوردی دونیای خێزان و مزگەوت و بارەگا و قوتابخانە و زانکۆکانە کە هەموویان بە شێوازی جیاواز هەڵسوکەوت و قسەکردن و بیرکردنەوە لە قاو ئەکەن. گەر کەرنەڤاڵ بنەمای ڕێنێسانسی داڕشت لە ئەورووپا، ئەوا لای ئێمە دەبێت بە هەمان بنەما تۆوی ڕێنێسانسێک دابڕێژێت. چونکە وەک دەبینین ئەگەر وەرچەرخان لە بیر و ئاکار و هەڵسوکەوتماندا ڕوو نەدات ئەوا بەردەوام هەمان شت بەرهەم دەهێنینەوە. دیارە نوێ کاتێک کە هێندە دژایەتی دەکرێت لە سەرەتادا وەک شێتی دەردەکەوێت. بۆیە گرنگە ساتەوەختێک و پانتاییەک بخولقێنرێت بۆ ئەوەی ئەوەی لە ڕۆژانی ئاساییدا وەک شێتی دەبینرێت ئاسایی ببینرێت، هەتا بێتە ناو کولتووری گشتییەوە و ئاسایی ببێتەوە. ئێمە دەزانین زۆرینەی خەڵك هەموو تەمەنیان لە لاساییکردنەوەدا بەسەر دەبەن. بۆیە سەرەتا نوێ کەس پێی باش نییە چونکە لە ئەوانی تر ناچێت. دەبێت لە ڕێگای شیتییەوە ئاسایی لە مەرگ ڕزگار بکەین بۆ ئەوەی ئاسایی شێت نەبێت.


<< < یەرمیا 42 > >>\n١ ئینجا هەموو سەرلەشکرەکان و یۆحانانی کوڕی قارێیەح و یەزەنیای کوڕی هۆشەعیا و هەموو گەل لە بچووکەوە هەتا گەورە هاتنە پێش و ٢ بە یەرمیای پێغەمبەریان گوت: «تکایە! گوێ لە پاڕانەوەمان بگرە و نوێژمان بۆ بکە بۆ یەزدانی پەروەردگارت لە پێناو هەموو ئەمانەی ماونەتەوە. هەروەک دەبینی، چونکە پێشتر زۆر بووین و ئێستا کەم ماوینەتەوە. ٣ بەڵکو یەزدانی پەروەردگارت پێمان بڵێت، بە کام ڕێگادا بڕۆین و چی بکەین.»\n٤ یەرمیای پێغەمبەریش وەڵامی دانەوە: «گوێم لێتان بوو، من وەک قسەکەی خۆتان داوا لە یەزدانی پەروەردگارتان دەکەم، جا یەزدان هەرچی فەرموو پێتانی ڕادەگەیەنم، هیچتان لێ ناشارمەوە.»\n٥ ئەوانیش بە یەرمیایان گوت: «با یەزدان لەنێوانمان شایەتێکی ڕاست و دڵسۆز بێت، ئەگەر ئێمە هەموو فەرمایشتەکەی یەزدانی پەروەردگارت کە بە تۆدا بۆمان دەنێرێت، ئاوا نەکەین. ٦ چاک بێت یان خراپ، ئێمە گوێ لە یەزدانی پەروەردگارمان دەگرین، ئەوەی ئێمە دەتنێرین بۆ لای، چونکە ئەگەر گوێ لە یەزدانی پەروەردگارمان بگرین، چاکەمان لەگەڵ دەکات.»\n٧ ئەوە بوو دوای دە ڕۆژ، فەرمایشتی یەزدان بۆ یەرمیا هات. ٨ ئەویش یۆحانانی کوڕی قارێیەح و هەموو ئەو سەرلەشکرانەی کە لەگەڵی بوون و هەموو گەل لە بچووکەوە هەتا گەورەی بانگکرد، ٩ پێی گوتن: «یەزدانی پەروەردگاری ئیسرائیل ئەوەی ئێوە منتان بۆ لای نارد بۆ ئەوەی پاڕانەوەکەتان بخەمە بەردەمی، ئەمە دەفەرموێت: ١٠ ”ئەگەر لەم خاکە نیشتەجێ بن، من بنیادتان دەنێم و ناتانڕووخێنم، دەتانچێنم و ڕیشەکێشتان ناکەم، چونکە پاشگەز بوومەوە لەو بەڵایەی بەسەرم هێنان. ١١ هەروەها یەزدان دەفەرموێت: لە پاشای بابل مەترسن، ئەوەی ئێستا لێی دەترسن. لێی مەترسن، چونکە من لەگەڵتانم بۆ ئەوەی ڕزگارتان بکەم و لە دەستی ئەو فریاتان بکەوم. ١٢ جا بەزەییم پێتاندا دێتەوە، بۆ ئەوەی پاشای بابل بەزەیی پێتاندا بێتەوە و بۆ خاکەکەی خۆتان بتانگەڕێنێتەوە.“\n١٣ «بەڵام ئەگەر ئێوە بڵێن: ”لەم خاکە نیشتەجێ نابین“ و گوێڕایەڵی یەزدانی پەروەردگارتان نەبن، ١٤ بەڵکو بڵێن: ”نا! ئێمە دەچینە خاکی میسر و لەوێ نیشتەجێ دەبین، لەوێ شەڕ نابینین و دەنگی کەڕەنا نابیستین و برسی نان نابین،“ ١٥ ئەی پاشماوەی یەهودا، ئێستا گوێ لە فەرمایشتی یەزدان بگرن. یەزدانی سوپاسالار، خودای ئیسرائیل ئەمە دەفەرموێت: ”ئەگەر مکوڕ بن لەسەر ئەوەی بچنە میسر و چوون و لەوێ نیشتەجێ بوون، ١٦ ئەوا ئەو شمشێرەی ئێوە لێی دەترسن لەوێ پێتان دەگات، ئەو قاتوقڕییەی ئێوە لێی دەترسن بۆ میسر دواتان دەکەوێت، لەوێ دەمرن. ١٧ جا هەموو ئەو پیاوانەی سوور بوون لە چوونە میسر بۆ ئەوەی لەوێ نیشتەجێ بن، لەوێ بە شمشێر و قاتوقڕی و دەرد لەناودەچن، کەسیان نامێنێتەوە و دەرباز نابن لەو بەڵایەی من بەسەریان دەهێنم.“ ١٨ چونکە یەزدانی سوپاسالار، خودای ئیسرائیل ئەمە دەفەرموێت: ”وەک چۆن تووڕەیی و هەڵچوونم بەسەر دانیشتووانی ئۆرشەلیمدا ڕژا، ئاواش هەڵچوونم بەسەرتاندا دەڕژێت کاتێک بچن بۆ میسر، جا دەبنە مایەی نەفرەت لێکردن و تۆقین، سووکایەتی و ڕیسوایی، هەرگیز ئەم شوێنە نابیننەوە.“\n١٩ «ئەی پاشماوەی یەهودا، یەزدان سەبارەت بە ئێوە فەرمووی: ”مەچنە ناو میسرەوە.“ باش بزانن کە من ئەمڕۆ ئاگادارم کردنەوە، ٢٠ چونکە ئێوە هەڵەیەکی ترسناکتان کرد کاتێک منتان بۆ لای یەزدانی پەروەردگارتان نارد و گوتتان: ”نوێژمان بۆ بکە بۆ یەزدانی پەروەردگارمان، یەزدانی خودامان هەرچی بفەرموێت، ئەوەمان پێ ڕابگەیەنەوە و دەیکەین.“ ٢١ ئەوا من ئەمڕۆ بە ئێوەم ڕاگەیاند، بەڵام ئێوە گوێڕایەڵی یەزدانی پەروەردگارتان نەبوون لە هەموو ئەوەی منی پێ ڕاسپارد پێتان بڵێم. ٢٢ جا ئێستا باش بزانن کە لەو شوێنەی دەتانەوێ بۆی بچن و لێی نیشتەجێ بن لەوێ بە شمشێر و قاتوقڕی و دەرد لەناودەچن.»


سه‌باره‌ت به وێبچن - وێبچن وێبچن\n2012-08-21 ژ.ب ١٥٥٨٣\nبەخێرهاتی بۆ وێبچن، لێرە باوەڕمان بە کاری بە کۆمەڵ هەیە و کار دەکەین بۆ پێشخستنی وێبی کوردی لە ڕێی گۆڕینەوەی زانیاریی بە نرخ بە زمانی کوردی پەتی. وەک چالاکترین و پڕ زانیاریی ترین سەرچاوەی کوردی لە بواری وێب داڕشتن، کۆمپیوتەر و ئینتەرنێت بە گشتیی.\nپرۆژەی وێبچن وەک بیرۆکەیەک بۆ پێکهێنانی ماڵپەڕێکی فێرکاری لە سەرەتاوە دەستی پێکرد لە ژێر ناوی All4Kurds یان هەموو بۆ کوردان و لەسەر دۆمەینی all4kurds.net* چالاک بوو، لە ساڵی ٢٠٠٤ دا کار و چالاکییەکان دەستیان پێکرد. لە ماوەی ئەو ساڵانەدا کارەکان بە شێوەیەکی دڵخۆشکەرانە پێشکەوتوون و کۆمەڵگای وێبچن ڕۆژ دوای ڕۆژی گەورەتر بووە و پەرەی سەندووە. مەکۆکانی وێبچن ئەمڕۆ چالاکترین مەکۆی کوردیین لە بوارەکەیدا .\nهەر لە سەرەتای کارەوە تا ئێستا ئامانجمان ئەوە بووە کە ناوەڕۆکی تایبەت بە وێبداڕشتن و پەرەدان بە وێب بە زمانی کوردی سۆرانی بڵاوبکەینەوە و هەر ئەوەش هۆکارێکی سەرکەوتنی وێبچن بووە، هەمان ئامانج ئامانجی داهاتوویی وێبچن ـەوە و گەرمتر لە جاران کاری بۆ دەکەین.\nڕوونە ماڵپەڕ و مەکۆی وەک وێبچن بە تاکە کەسێک بەڕێوە نابرێت، لە ماوەی ساڵانی کارکردنی وێبچن دا کۆمەڵێک هاوزمان، هاوڕێ و ئەندامی دلسۆز هەر یەکە و بە توانا و شێوازی خۆی دەستی هەبووە لە بە بەرهەم هێنانی ئەو وێبچن ـەی کە ئەمڕۆ هەیە.\nدەرگامان ئاوەڵایە و بە هاوکاری هەموو خەمخۆرێکی هاوئامانج خۆشحاڵ دەبین. تکایە لە ڕێی ئەم بەستەرەوە پەیوەندیمان لەگەڵ بگرە بۆ تاوتوێ کردنی بیرۆکە و پرۆژەی بەسوود، یان لە مەکۆکانی وێبچن خۆت تۆمار بکە، سوود ببینە و سوود بگەیەنە.\nهەردوو ماڵپەڕ و مەکۆکانی وێبچن\nلۆگۆی خوارەوە بەکار دەبەن بۆ پێناسەکردنی ئەوەی وێبچن کاری بۆ دەکات\nلۆگۆی وێبچن به فۆرماتی PNG و قه‌باره‌ی گه‌وره لێره دابگره\nگۆڕینی ناوی هەموو بۆ کوردان و هەڵبژاردنی وێبچن\nهەڵبژاردنی ڕەنگ و لۆگۆی نوێ بۆ وێبچن\n* دۆمەینی all4kurds.net لە ساڵی ٢٠٠٧ ـەوە بە موڵکی وێبچن نەماوە و ئەوەی\nلەسەر ئەو دۆمەینە بڵاو دەکرێتەوە بە هیچ شێوەیەک پەیوەندی بە وێبچن ـەوە نییە.


سامان گەرمیانی ئەندامی پێشووی سەرکردایەتی یەکێتی\nسامان گەرمیانی ئەندامی پێشووی سەركردایەتی یەكێتی رایدەگەیەنێت ئەو كەیسە كۆتاییهاتووە كە بە هۆیەوە دادگای فەرمانی دەستگیركردنی بۆ دەركردبوو.\nئەمڕۆ لە ڕێی سۆشیال میدیاوە فەرمانێكی دادگای سلێمانی بۆ دەستگیركردنی سامان گەرمیانی ئەندامی پێشووی سەركردایەتی یەكێتی بڵاوكرایەوە كە مێژووەكەی بۆ مانگی ئەیلولی 2019 دەگەڕێتەوە.\nدادگا لە چەند نووسراوێكدا كە ئاڕاستەی فڕۆكەخانەی هەولێر و سلێمانی و سەرجەم بازگەكان و هەروەها مەكتەبی سیاسی یەكێتی كردووە، داوا دەكات سامان گەرمیانی ڕادەستی دادگا بكرێت ئەویش بە هۆی ئەوەی بە پێی ماددەی 432ی یاسای سزادانی عێراقی داواكراوە. ماددەكە پەیوەستە بە هەڕەشەكردن و سزاكەشی دەگاتە یەك ساڵ زیندانیی.\nدەربارەی نووسراوەكە سامان گەرمیانی لە لێدوانێكیدا بۆ "دەنگوباس" ڕایگەیاند ئەو مانگی ئەیلولی ڕابردوو چووەتە دادگا و دادوەر بڕیاری ئیفراجكردنی دا و كەیسەكەش كۆتایی هاتووە.\nسامان گەرمیانی لەو بڕوایەشدابوو كە بڵاوكردنەوەی ئەو نووسراوانە لەم كاتەدا پەیوەندی بەو "هەڵمەتەوە بێت كە چەند رۆژێكە دەكرێن" لە دژی و پێیوابوو "مەبەستی لە پشت بێت"، بەڵام لەگەڵ ئەوەشدا بەدووریزانی كە لە ناوخۆی یەكێتییەوە ئەو نووسراوانە بڵاوكرابێتنەوە و ڕایگەیاند "بڕواناكەم لە ناو یەكێتییەوە كرابێت".\nسامان گەرمیانی یەكێكە لەو سەركردانەی یەكێتی كە لە كۆنگرەكەی كانوونی یەكەمی ڕابردووی حزبەكەیدا دەنگی پێویستی نەهێنا بۆ ئەنجومەنی سەركردایەتی و ئەوكات ڕایگەیاند كە پاشقولی لێگیراوە بۆ ئەوەی نەبێتەوە بە ئەندامی سەركردایەتی.


كورد لە تۆماری ئاییناس و زمانناس و ئەدیبە عەرەب و موسڵمانەكاندا\nپۆلێكی تر لەوانەی بە شێوەیەك لە شێوەكان و كەم تا زۆر ئاوڕیان لە كورد و خاكەكەی داوەتەوە، ئاییناس و زمانناس و ئەدیبە عەرەب و موسڵمانەكان بوون، واتا ئەوانەی بەرهەمەكانیان یان بەشێكی بەرهەمەكانیان بۆ باسی ئایین و مێژوو و باوەڕ و چەندین لایەنی زمانەوانی تەرخان كردووە.\nلەنێو ئەوانیشدا، ئاییناسەكان بە پلە یەك دێن، كاتێك لەنێو باسەكانیاندا هەندێك ئاماژە بە ئایین و باوەڕی سەردەمەكەیان كردووە. لەم بوارەدا (بەغدادی/429ك-1037ز) وەك ئایینناسێكی عەرەبی و ئیسلامی لەسەر ڕێبازی سوننە، لەو بەرهەمەیدا بۆ كۆمەڵە ئایینییەكان و لەنێونیاندا كۆمەڵە ئیسلامییەكان تەرخانی كردوون، هیچ ئاماژەیەكی بە كورد و باوەڕ لە كوردستان و بوونی كەسایەتییەكی كورد لە دامەزراندنی یەكێك لە ئایین و ئایینزاكانی مێژوو نەكردووە. تەنانەت (ئایینی زەردەشتی) لە ڕیزبەندی ئایینە دووانەپەرەستی و شەیتانپەرەستەكان تۆمار كردووە! ئایینی ئێزدیشی بە ناوی (یەزیدی) و وەك لقێكی دەرچوو لە ئایینی ئیسلام پێناسە كردووە، كە لە هەردوو تێڕوانینەكەدا بەهەڵەدا چووە!\n(ئیبن حەزم/456ك/ 1064ز)یش وەك ئایینناسێكی ئەندەلووسی و لەو بەرهەمەی بۆ مێژووی ئایین و ئایینزاكان و باوەڕی ئایینی بە ناوی (الملل والاهواء والنحل) دایناوە، سەرباری بایەخی بە تۆماری مێژووی ئایین و ئایینزا و باوەڕ و كەسایەتییەكانی مێژوو، هیچ ئاماژەیەكی بە ئایین و باوەڕی كورد نەكردووە.\nلە باسی ئایینەكانی (میترایی، زەردەشتی، مانی، مەزدەك)یشدا، مێژووی ئەوانی بۆ فارسەكان گێڕاوەتەوە! لەكاتێكدا جگە لە (مەزدەكی كوڕی بامداد)ی پەیامبەری ئایینی مەزدەكی، هیچ یەك لە (زەردەشت كوڕی پورشاسپ) پەپامبەری ئایینی زەردەشتی و (مانی كوڕی پاتك) پەیامبەری ئایینی مانی، فارس نەبوون و لە مەڵبەندی فارسەكانیشەوە دەرنەكەوتوون.\n(ئەلشەهرستانی/548ك- 1153ز)یش وەك ئایینناسێكی دیكە كە دوای (ئیبن حەزم) سەرقاڵی هەمان بوار بووە، لە كتێبی (الملل والنحل) سەرباری ئەوەی وەك (ئیبن حەزم) ئایینەكانی (زەردەشتی، مانی، مەزدەكی) بە (دوانەپەرەست) پێناسە كردووە و بۆ فارسەكانی گێڕاوەتەوە، (ئایینی ئێزدی) بە (یەزیدی) تۆمار كردووە و وەك لقێكی كۆمەڵەی خەواریج لێی ڕوانیوە، مێژووی ئایینەكەشی بۆ (یەزیدی كوڕی ئەنیسە) گێڕاوەتەوە، كە ئەوەش هەڵەیەكی گەورەی بەرهەمەكەی بووە.\n(فەخرەئەددینی ڕازی/606ك- 1310ز)ش وەك ئایینناسێك لە كتێبی (اعتقادات فرق المسلمین والمشركین) سەرباری ئاماژەدان بە ئایینەكانی (زەردەشتی، مانی، مەزدەك) و ناساندنیان وەك (سێ) ئایینی دووانەپەرەستی، ڕیشەی ئایینەكانی بۆ فارسەكان گێڕاوەتەوە، لەكاتێكدا وەك ئاماژەمان پێ دا، جگە لە ئایینی (مەزدەكی) (دوو) ئایینەكەی دیكە فارسی نەبوون، (زەردەشتی) ئایینێكی كۆنی كوردستانی بووە و (مانی)ش ئایینێكی بابلی و عێراقی بووە، تا ئێرانی و فارسی.\nلەنێو زمانناسەكانیش (ئین مەنزوور/711ك-1311ز)، لە بەرهەمەكەیدا (لسان العرب)، كوردی وەكوو كۆمەڵێكی سەربەخۆ و دیار باس كردووە، بەوەی پاشكۆی هیچ پێكهاتە و كۆمەڵ و ڕەچەڵەكێكی تر نەبووە. ئەوەش وەك زمانەوانێكی عەرەب كارێكی كەمبایەخ نەبووە (كورد) وەك پێكهاتەیەكی سەربەخۆ بناسێنێت و ڕیشە و نەژادی بۆ هیچ پێكهاتەیەكی تر نەباتەوە.\n(ئیبن دورەید/321ك-933ز)ش لە بەرهەمێكیدا بە ناوی (جمهرە اللغە) باسی رەچەڵەكی كورد كردووه و ریشەی كوردەكانیشی بۆ (كورد كوڕی عومەر كوڕی مەزیقیا كوڕی عامر كوڕی مائەلسما) گێڕاوەتەوە. مەبەستی ئەویش لە گێڕانەوەی كورد بۆ ئەو بنەچەیە، لە مێژووەكەی نەبووە، بەڵكوو لە هاوشێوەی ناوی (كورد) و (كوردی كوڕی عومرۆ) بووە، كە لە بنەماڵەی لەخمی عەرەبی بووە لە باشووری عێراق.\nئەو بنەماڵەیەی لەلایەن (عومرۆی كوڕی عودەی كوڕی نەسری كوڕی ڕەبیعەی لەخمی/268- 328ز)و دوای كۆچی دوایی (جوذیمه)ی خاڵی لە بەری باشووری خۆرئاوای عێراقی ئیمڕۆ گەیشتنە دەسەڵات و (میرنشینی مەنازیرە)ی عەرەبی دامەزراند. خودی میرنشینەكەش تا سەرەتای سەدەی حەوتەمی زایینی بەردەوام و پایتەختەكەشی شاری (حیرە) بوو. هەر بۆیە مێژوو و ڕەچەڵەكی (كورد) زۆر لەو بنەماڵە و دەوڵەتە كۆنترە. ئەم هەڵەیەش بەسەر (فەیروز ئابادی/817ك-1414ز)دا تێپەیوە. لە ئاماژەیەكی تریشدا (فەیروز ئابادی) عەرەبە قەحتانییەكانی بۆ كورد گێڕاوەتەوە، بەڵام وەك ڕیشەی كورد نا، بەڵكوو وەك نەوەی (كوردی كوڕی عومەر)، كە ئەوەش هەڵەیەكی تر بووە.\nلەنێو ئەدیب و نووسەران و ئەوانەی لە دەرگای ئەدەبەوە ئاوڕیان لە مێژووی كۆمەڵ و نەتەوە و گەلەكان داوەتەوە، (ئیسفەهانی/280ك/883ز)یە. ئیسفەهانی لە بەرهەمەكەیدا (الاغانی) تەنیا دوو جار ناوی كوردی هێناوە. جاری یەكەم دەیلەمییەكانی بە كوردەكانی تەبەرستان ناو بردووە. جاری دووەم عەرەبەكانی بە كوردەكانی سوورستان زانیوە. لەكاتێكدا هیچیان كورد نەبوون.\n(ئیبن عەبدولڕەبە/328ك/ 939ز)ش وەك هۆنەر و ئەدیبێكی ئەندەلووسی لە بەرهەمەكەیدا (العقد الفرید) لە چەند شوێنێكدا ئاماژەی بە (كورد) داوە. یەكێك لەو ئاماژانە باسكردنی ڕیشەی كورد بووە لەنێوان عەرەب و فارسەكاندا، بەوەی هەریەك لەو (دوو) نەتەوەیە كوردیان بۆ ریشەی خۆیان گێڕاوەتەوە. هەروەها ئاماژەی بە كۆمەڵێك لێكچوونی نێوان كورد و عەرەبەكان كردووە. هەر لە خەسڵەت و كولتوور و فەرهەنگەوە، تا بە ئایین و لایەنی كۆمەڵایەتی دەگات.\n(ئیبنولنەدیم/383ك- 913ز) لەگەڵ ئەوەی خاوەنی كتێبی (الفهرست)ە، بەڵام جگە لە ئاماژەدان بە چەند مەڵبەندێكی وەك (شارەزوور، جزیرە، هەمەدان)، هیچ ئاماژەیەكی بە كوردبوونی ئەو مەڵبەندانە و كەسایەتییە سیاسی و ئایینی و كۆمەڵایەتییەكانی كورد نەكردووە.\nلە كۆی ئەو تۆمارانە و دەیان و سەدان تۆماری تری ئایینناس و زمانەوان و ئەدیب و هۆنەری عەرەبی و ئیسلامی، كە كورتەیەكیمان هەڵبژارد، گەیشتینە ئەوەی، كە كورد وەك پێكهاتەیەكی كۆمەڵگای دەوڵەتانی خەلافەتی ئیسلامی و دەرەوەشی، لەپاڵ مەڵبەند و ناوچە و هەرێمە كوردنشینەكان، كەم تا زۆر جێگایەكی تایبەتیان لە بەرهەمەكانی ئەواندا داگیر كردووە. ئەوەش لە لایەك بۆ بایەخی ئەو مەڵبەند و ناوچە و هەرێمە كوردنشینە گەڕاوەتەوە، كە تا ئاستێك پێگە و ڕۆڵی خۆیان لەسەر مەڵبەند و ناوچەكەیان و ڕووداو و گۆڕانكارییە سیاسی و ئایینی و كارگێڕی و ئابوورییەكان هەبووە.\nلە لایەكی دیكەوە بۆ ویست و ئارەزوو و تامەزرۆی ئەوان، كە هەوڵیان داوە (كورد) وەك پێكهاتەیەكی ئەو دەوڵەتانە بناسن. دیارە پەراوێزخستنی ڕۆڵی كورد و مەڵبەندەكانیان لە ڕووداوەكانی سەدەكانی ناوەڕاست و قۆناغی مێژووی ئیسلامیدا، كارێكی ناتەواو بووە، هەر بۆیە بەشێكی زۆری ئەوانیش بۆ ناتەواوبوونی بەرهەمەكانیان لە ئاماژەدان بە كورد و ڕۆڵ و پێگەیان خۆیان دوورەپەرێز نەگرتووە.


بەرهەمهێنەری فیلمی رامبۆ كۆچی دواییكرد – رۆژنامه‌ی خه‌بات\nبەرهەمهێنەری هەنگاری بواری سینەما، ئاندی ڤاژنا كە لەگەڵ هەریەك لە ئەكتەرە بەناوبانگەكانی وەك سیلڤیستەر ستالۆن و ئارنۆڵد شوارزنگەر و ئەستێرەی گۆرانی پۆپ مادۆنا كاری كردووە، كۆچی دوایی كرد. سندوقی نیشتمانیی هەنگاریا بۆ فیلم، بڵاویكردەوە ئاندی ڤاژنا كە ماوەیەكی زۆرە نەخۆشە، دوێنێ لە ماڵەكەی خۆی لە بوداپێست لە تەمەنی 74 ساڵیدا كۆچی دوایی كردووە. ڤاژنا لە ناوەڕاستی حەفتاكانی سەدەی رابردوودا لەگەڵ ماریۆ كاساری ئەمریكی كۆمپانیای كارۆڵكۆیان دامەزراند و زنجیرەی فیلمەكانی “رامبۆ” و\n Victory” “Readheat” “AngelHeart” “TotalRecall” و “Johnny Hand some”ی بەرهەمهێنا و دوای جیابوونەوەشی لەگەڵ كارۆڵكۆ لە ساڵی 1989دا چەندین فیلمی دیكەی بەرهەمهێنا. ئارنۆڵد شوارزنگەر سەبارەت بە كۆچی دوایی ڤاژنا لە تویتەرەوە نووسیویەتی “ئەو ئەوەی سەلماندبوو كە بۆ بەرهەمهێنانی فیلمی زەبەلاح پێویستت بە ستۆدیۆ نییە. دڵێكی گەورەی هەبوو، یەكێك بوو لە دەستكراوەترین كەسەكان. بیری دەكەم”.سیلڤستەر ستالۆن لە ئینستاگرام لەبارەی ڤاژنا دەڵێت “ئەو پیاوەی رامبۆی دروستكرد”.\nسەرۆكوەزیرانی هەنگاریا، ڤیكتۆر ئۆربان لە هەژماری خۆی لە فەیسبووك لەبارەی كۆچی دوایی ئاندی ڤاژنا كە لە ساڵی 2011ەوە تا ئێستا كاری راوێژكاری بۆ دەكات لەبارەی فراوانكردنی پیشەسازی فیلم لە حكوومەتدا رایگەیاند “ماڵئاوایی لە دەرهێنەری گەورەی فیلمی هەنگاریی دەكەین. سوپاس بۆ هەموو شتێك دۆستم”.ئاندی ڤاژنا كە لە ساڵی 1944دا لە بوداپێست لە دایكبووە لە ساڵی 1955 لە میانی دەسەڵاتی رژێمی كۆمۆنیست بەهاوكاری مانگی سوور لە وڵات هەڵاتووە، سەرەتا رووی كردووەتە كەنەدا و دواتر چووەتە شاری لۆس ئەنجلس-ی ئەمریكا.\nبابه‌تی پێشوو كورتە فیلمی گومانی خراپ بەرهەم هێنرا\nبابه‌تی دواتر باكووری كوردستان.. سه‌ركه‌وتنی دەزگایەكی وەرزشی و شاخەوانی بۆ سه‌ر چیایه‌ك كه 2800 مه‌تر به‌رزه


تایبەتمەندییەکانی هواوی P40 بڵاوبووەوە\n14/3/2020 02:50 PM\nهێشتا دوو هەفتەی ماوە تا کاتی ناساندنی فەرمیی ئاڵاهەڵگرە نوێیەکانی هواوی لەلایەن ئەم کۆمپانیایەوە، بەڵام نرخ و تایبەتمەندییەکانی مۆدێلی P40 بڵاو بووەتەوە. تایبەتمەندییەکانی هواوی P40 دەری ئەخات مۆبایلێکی سەرنجڕاکێشە کە کامێرایەکی 5 بەشی هەیە و نرخی مۆدێلە سەرەکییەکەی 1000 یۆرۆیە.\nهواوی لەڕێکەوتی 26ـی ئەم مانگەدا پەردە لەسەر نوێترین مۆدێلەکانی خۆی لا ئەدات. ئێستا بەر لەناساندنی فەرمیی ئەم بەرهەمانه، ماڵپەڕێکی کۆریایی تایبەتمەندییەکانی هواوی P40ـی خستۆتە روو. ئەم مۆبایلە زیرەکە خاوەنی شاشەیەک 6.7 ئینچییە بە کواڵتی QHD+. هواوی بۆ ئەم بەرهەمە نوێیەی خۆی پیلێکی 5500 میلی‌ئەمپێری دابین کردووە کە ئەتوانێ پشتگیری لەتەکنەلۆژیا شەحنی خێرای شەحنکەرەوەی وایەرداری 50 وات و شەحنکەرەوەی 27 واتی بێ وایەر بکات. وزەی ئەم مۆبایلە لەلایەن چیپسێت کایرینی 5G 990ـەوە دابین ئەبێت و رامی 12 گێگابایت و بیرگەی 256 گێگابایتی هاوڕێی ئەم وزەخانەیەن.\nکامێرای سێڵفی ئەم مۆبایلە لە قوولکەیەکی بچووک لەبەشی سەرەوەی شاشەکەدا جێگیر بووە و بە توانستی 32 مێگاپیکسڵ وێنە و ڤیدیۆ تۆمار ئەکات. کامێرای سەرەکی ئەم مۆبایلە 52 مێگاپیکسڵە و کۆمەڵێک هەستەوەری دیکە هاوڕێیەتی ئەم کامیرایە سەرەکییە ئەکەن کە بریتین لە: هەستەوەری 40 مێگاپیکسڵی CINE، لێنزی پریسکۆپی، هەستەوەری 8 مێگاپیکسڵی و لێنزی 3D ToF.\nئەم ماڵەپەڕە هەروەها نرخی هەر دوو مۆدێلەکەی هواوی P40ـیشی ئاراستەی بەکارهێنەران کردووە کە بەم شێوەیەیە:\n* هواویP40(سەرەکی): 779 و 889 یۆرۆ\n* هواوی P40ـی پرۆ: 999، و 1099 یۆرۆ\nجیاوازی نێوان ئەم دوو نرخه ئەگەڕێتەوە سەر رادەی بیرگەی هەر کام لەم مۆدێلانه. بەگوتەی ماڵپەڕە کۆریاییەکە نرخی ئاڵاهەڵگرانی هواوی لە وڵاتانی جۆراوجۆر 50 بۆ 100 یۆرۆ لەگەڵ ئەم نرخانه جیاوازی ئەبێت.


بە هەزاران سیسرک لە قەزاى كفرى بڵاودەبنەوە\nشەوى سێشەممە لەسەر چوارشەممە لە ناکاو بە هەزاران سیسرک لە گوندى دوانزە ئیمام‌ى سەربە قەزاى كفرى لە ئیدارەى گەرمیان بڵاوبوونەوە و گوندنیشینەكانیش بەرپرسانى حكومیـیان ئاگاداركردووەتەوە كە سیسركەكان لەلایەن فرۆكەیەكى نەناسراوەوە فڕێدراونەتە خوارەوە.\nجەلال شێخ نورى قایمقامى قەزاى كفرى ، بە دەنگى ئەمەریكاى راگەیاند"تیممان بۆ لەناوبردن و قەڵاچۆكردنى سیسركەكان پێكهێناوە و سەرقاڵى كۆكردنەوەى زانیارین لەسەر ئەو دەنگۆیانەى بڵاوبوونەتەوە كە گوایە فڕۆكە فڕێیداونەتە خوارەوە."\nبەپێى وتەى بەرپرسانى كشتوكاڵى ، ئەو جۆرە سیسركەى بڵاوبووەتەوە بە سیسركى كێڵگەیى ناسراوە و زیان بە بەرهەمى كشتوكاڵى دەگەیەنێت ، ئەمە جگە لەوەى بڵاوبوونەوەى لەم كاتەدا وادەكات گەرا دابنێت و لە وەرزى بەهارى داهاتوودا ژمارەیان زۆر زیاد ببێت.\nئەشرەف ئەحمەد كە گەنجێكى دانیشتووى قەزاى كفرى یە ، ژمارەی سیسركەكانى بە هەزاران ناوبرد و وتى"سیسركەكان ئەوەندە زۆربوون ، زەویەكەیان بە تەواوەتى داپۆشیوە."\nوتیشى"رەنگى سیسركەكان ڕەش و خۆڵەمێشی بوون ."\nبڵاوبوونەوەى ئەو هەزاران سیسەركە مەترسیەكى گەورەى لەنێو دانیشتوانى ناوچەكە دروستكردووە ، بە تایبەت بەشێكیان بە دەستێكى دەرەكى دەزانن بۆ زیان گەیاندن بە بەرهەمى كشتوكاڵى جوتیارانى هەرێمى كوردستان.


کامۆ! هەی یار و یاوەر ... کە تەماشای بریسکەی بیلبیلەی چاوانت دەکەم گەرمیی ئەو رۆژانەم بە هەناو دادێ، ئەتۆ شلکترین کوڕی گەرەک بووی ... ئەو چاوە بزێوانەت ئێستاش هەر بزەی هێزەکی بێ بنیان تێدا زایە.\nزۆرم کرد نەکەومە ناو مەلەی سەرنجە میهرەبانەکانت. پێم نەکرا... چونکە ئەو رۆژە کەمەرت باریکترین کەمەر بوو لەو ژێر پژدێنە خاڵخالیەی کە خۆی لە قەدت لوول دابوو... بە هەر دوو باسکانت ئەو لاو ئەو لای دەرکی حەوشەکەمانت لێ گرتبووم و تیربارانی ئەو چاوە گەشانەتت دەکردم... تانیم دەرکەکەت بەسەر دایەخم بەڵام نەمتانی دڵی جێماوی خۆم لەودیو بینمەوە و هیچی دیش نەکرا بیخەمەوە ناو قەفەسی سینگم.\nکامۆی دەسگیران... ئەی کوڕە دراوسێی دیوار بە دیوارمان... تەماشای خۆت کە! بڕۆنه ئەتۆ ئێستاش لە هەر هەموومان جوانتری ... ئەتۆ نەگۆڕی... نەگۆری وەکو هەستە نەگۆڕەکانی ناوەوەم لۆت... هەموو شتێک گۆرا و دەگۆرێ... ولات، شار، گەڕەک و کۆڵانیش ... هەتا رێیه‌کانیش ... ئەو رێیانەی دوایێ بە تەنیاش دەمکۆڵینەوە ئەوانیش گۆڕان و هەندەکیشیان هەر نەمان!\nمنداڵانی کۆڵانیش هەر هەموو گەورە بوون و گۆڕان ... تەنیا خۆت نەبی هەر وەک جاران خۆتت لێ نەگۆڕا.\nئێستاش یادگاریی رۆژانی بنە دارهەنجیرە زلەکە لە ناو چاوانم زایە... پایزان راتدەتەکاند و گەیی و کاڵکە دادەوەرین... هاواری مەلەکانت دەکرد و دەتگۆت: بفڕن، بفڕن پەڕوباڵان فشکەنەوە، باڵگرن لە نێو شنەبای ئەو ئاسمانە بێگەردە ئازادە.\nکامۆی یارم... ئەی میهرەبانترین بوونەوەر... پێم وانییه ئەتۆ ئۆباڵی کەست لەئەستۆ مابی ... بێجگە لە ئۆباڵی ئەو تەمەنە لێژبۆوەی من کە رۆژ و مانگ و ساڵ پێی تێدەپەڕن و بەجێم دێلن. کە هەر هەموو شتەک لە دەرەوەی هەستە گەرمە پڕ سوەکانم بە دواتەوە دەگۆڕێن. ئەمرۆ لەو دوورە وڵاتییه... لێرە لە رۆخی ئەو ڕووبارە و لە ناو ئەو گوڵ و گوڵزارەی ئێرە... کە هیچ گوڵێک نە بە رەنگ و نە بە دیمەن لە حاجیلە و مێخەک و بەیبوونی بەهارانی لای خۆمان ناچن ... وا خۆم و وێنەکەت هاتینە و لێرەمان خستووە.\nدەتپرسم کە سەرباری کەونیی وێنەکەش چۆن دەکرێ روخسارت هێشتا هەر سفتی و لووسیی تەمەنی لاویێتیی جاری جارانتی لێ ببیندرێ؟!\nئەورۆ هاتووم بیست و پێنجەمین ساڵیادی رۆژی شەهیدبوونت لێرە بکەمەوە... لەم رۆخ رووبارە... بە تەنیا خۆم و خۆت و هەستە پڕ تاسەکانم بە دوای تەمەنی کورتت و حەسرەتی بەیه‌کنه‌گەیشتنمان. وا لێی دانیشتینە و هیچ جوانییەکی ئەو سروشتە ناتوانی چاوانم لەسەر یادگارییه دوورەکانی جارانمان لابدا، یانیش حەسرەتی ئەو رۆژەی کە خۆم و دایەت و یەک دوو خزم و کەسوکار بە جێبەک گرد و چیاو دۆڵ و ده‌شتمان بڕی و هاتین... برینەکەت هێشتا هەر تەڕ بوو، چاوانیشت نیمچە کراوە... پێدەچوو زۆر چاوەڕوانت کردبین پێشی گیان دەرچوونت!\nئەو رۆژە بارتەقای هەموو گورگە کیویەکانی ئەو شاخ و داخە لووراندم... هاوارم دەکردیێ ''کا... مۆ''.\nچەند شەوێک لەگەڵ دایەت باوەشمان بەو خاکە تەڕەی سەر سینگت نووساند. پاش تەقەتکردنت لە پەنای شاخەکە بۆنی نائومێدییمان لە جارەکی دی شادبوونەوەمانمان بە بەروباوه‌شت هەڵدەمژی.\nبە جێمان هێشتی... پارچەیەکم لە ناو گۆڕەکەت راکشا و ئەوەکەی دیشم سپاردە تەنیایی ئەو غەریبیەی ئێرە. خەونە سادەکانی بەروئامێزی یەکتری لەتوپەت بوون، وەک تەمی بەیانیانی پایزە زووەکەی دوایین ماڵئاواییت پەرتەیان پێ کرا.\nئا... ئەوە دوایین ترازان بوو لێت هەرچەندە سه‌ره‌مه‌ک پێش ئەو کاتەش لێت دابرابووم. ئەو دابرانەش لەو رۆژانەدا بوو کە ئەتۆ هیچی دی شوێنت لە ناو شار نەما و رووت کردە چیا و دەشت و دۆلان و تفەنگ بووە باری قورسی سەر شانت و ئەمنیش لە چاوەڕوانییکردنت زیاتر هیچ دەسەڵاتەکی دیم نەما.\nئێستاش کامۆی حەسرەتی دڵم... هاتیمە تا ئازاد بم. تکایە... تکایە لە خۆتم ئازاد کە... هەر رۆژێک و تەمەن زیاتر بەرەو لێژیە و هەموو شتەک لە جوولەجوول و گۆڕانە... تەماشای ئەو قانە هەورانەی ئاسمان کە... وەک ئەو رۆژانەی ئێستا چەند زوو دەگۆرێن و بە قانی نوێ شێوەیتر لەو ئاسمانە شینە دەنەخشێنن.\nلە کەوتنەک ئازادم کە، کە بە دواتدا هات و پێم نەکرا دووبارە هەستمەوە... با نیگام ئازاد بی لە چاولەدووبوونت... لەو سێبەرە لاچەپە دەرچم و رێ بدەمە چاوانم تیشکی خۆر رۆشنیان کاتەوە... با باوه‌ڕ بە دووبارەدەستپێکردنەوە بینم... رێ بدەمەوە رۆژگار بە رێچکە سروشتییه‌کەی خۆی تێپەڕی و وەگەڵی کەوم. بەسە، با روح و جەستەم ئاشت بنەوە و لەو پارچە پارچەییە رزگار ببم و ببمەوە خۆم. ئەو خۆمەی لە ونبوونت دا ونم کرد و نه‌مدۆزیه‌وه.\nوێنەکەی گرت و بە هەردوو لێوانی ماچەکی کردە سەر روخساری و دەسکەک گوڵ و گیای چنی و بەستیانیەوە. یەک دوو مۆمی شێوە خڕیلکەی لە جانتاکەی دەرهێنا و دایگیرساندن. هەر هەموویانی خستە نێو چارچیوەی فلینەیەک و لەگەڵ نەرمە شەپۆڵەکانی روووبارەکە لۆ دوایین جار دوعاخوازیی یەکجارەکیی لە ''کامۆ'' خواست.\nکە شەپۆڵەکانیش فلینەکەیان رادەدا، وێنەی ''کامۆ'' لەبەر بریسکەی رۆناکیی مۆمەکان دەتگۆت پێی پێدەکەنی... دوورتر دەکەوتەوە... خۆشی وەک ژنە قەرەجێک، بەو بایەی تازە دەستی پێ کردبوو، کراس و پرچەکەی بە ئاراسته‌ی بایەکە دەفڕین و دەستی هەڵدەبڕی و ماڵئاوایی لە ''کامۆ'' و جاری جارانی دوو دەسگیرانی خەون و حەز نەهاتەدی دەخواست.\n٢٠\_٨\_٢٠١١ - درامن


گه‌وره‌ترین كه‌شتیی دارین له دنیادا له ئیماراته\n:: PM:12:13:29/10/2020 \nشاری دوبه‌ی له ئیمارات، گه‌وره‌ترین گه‌شتیی دارین پێشان ده‌دات كه له هه‌موو دنیا و به‌و جۆره دار و كه‌ره‌سته‌یه دروست كراوه، به گه‌وره‌ترین گه‌شتی له دنیادا هه‌ژمار ده‌كرێت. بۆیه پێگه‌ی "ئه‌هرام" رۆشنایی خستووه‌ته‌سه‌ر ئه‌و كه‌شتییه و به پیشه‌ی ده‌ستیی ئه‌و وڵاته‌ی زانیوه.\nبه‌پێی پێگه‌كه، ئه‌و كه‌شتییه سه‌رله‌به‌ری به دار دروست كراوه و ناوی "عه‌بید"ی لێ نراوه، چونكه به گه‌وره‌ترین كه‌شتیی دارین له دنیادا هه‌ژمار ده‌كرێت، بۆیه له كتێبی "گینیس" تۆمار كراوه و ژماره‌ی پێوانه‌یی شكاندووه.\nدرێژیی كه‌شتییه 91,47 مه‌تره و پانییه‌كه‌یشی 20,20 مه‌تره، ماوه‌ی چه‌ند ساڵێكی پێ چووه تا دروست كراوه.\nپێگه‌كه زیاتر نووسیویه‌تی، به‌رزیی كه‌شتییه ده‌گاته 11,22 مه‌تر، كێشی كه‌شتییه‌كه‌یش دوو هه‌زار و 500 تۆنه، ته‌واوی ئه‌و كه‌ره‌ستانه‌ی پێی دروست كراوه، داری هه‌مه‌جۆرن. به‌هۆی گه‌وره‌ییه‌كه‌یه‌وه، ده‌توانێ شه‌ش هه‌زار تۆن كه‌لوپه‌ل هه‌ڵبگرێت و بگوازێته‌وه.\nخاوه‌نی ئه‌و كه‌شتییه ناوی "ماجید عه‌بید"ـه، ئه‌و گوتوویه‌تی بۆ دروستكردنی ئه‌و كه‌شتییه، هه‌وڵی ئه‌وه‌مان داوه درێژترین دار ئاماده بكه‌ین، بۆ ئه‌وه‌یش دارمان له دارستانه‌كانی ئه‌فریقاوه هێناوه و داره‌كانیش هه‌مه‌جۆرن.\nعه‌بید بۆ رۆژنامه‌نووسان گوتوویه‌تی، ئێمه له دروستكردنی كه‌شتی به دار زۆر شاره‌زاین، نه‌ك هه‌ر به دار، ده‌توانین به كه‌ره‌سته‌ی تریش كه‌شتی دروست بكه‌ین، به‌ڵام له دوای دروستكردنی به "كه‌شتیی عه‌ره‌ب" ناوی ده‌به‌ین كه مه‌به‌ستمان پێناسه‌كه‌یه‌تی.\nڤۆلڤۆ زیاتر له 85 هه‌زار ئۆتۆمبێل له بازاڕه‌كان ده‌كشێنێته‌وه